Държавен вестник, бр. 56, 2017 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  56
чиито правоотношения са преобразувани за 
в бъдеще в трудови, от обезщетенията по 
чл. 234 ЗМВР. 
От изложеното е видно, че се атакува закон, 
с който не се нарушават лични или политиче-
ски права, чийто носител е всеки гражданин. 
С искането се преследва защита на определена 
група граждани по професионален признак. 
На следващо място, оспорват се по отношение 
на противоконституционност разпоредби на 
закон, с които пряко не се нарушават права и 
свободи, предмет на конституционна уредба. 
Твърди се, че извършените изменения в ЗМВР 
са в противоречие с преамбюла на Конститу-
цията и принципа на правовата държава. В 
резултат на това противоречие са настъпили 
и неблагоприятните социални последици за 
група служители на МВР. Става въпрос за 
индиректно засягане на производни права. 
Очевидна е липсата на процесуалните предпос-
тавки за допускане на искането за разглеждане 
по същество. В този и други подобни случаи 
омбудсманът не разполага с правомощието 
за пряко сезиране на Конституционния съд. 
При твърдяната противоконституционност 
той разполага с възможността да уведоми 
органите по чл. 150, ал. 1 от Конституцията, 
които извършват самостоятелна преценка 
за наличие на основанията по чл. 149, ал. 1 
от Конституцията, за да сезират Консти-
туционния съд. Като разгледа по същество 
настоящото искане, КС допусна лишено от 
конституционно основание разширяване на 
правомощията на омбудсмана. С възприетия 
подход се създава прецедент омбудсманът във 
всяко следващо искане, позовавайки се на 
преамбюла като ненормативно по естеството 
си правило и произтичащия от него принцип 
на правовата държава, да атакува всеки закон 
по отношение на неговата конституционосъ-
образност с твърдение, че се засягат права и 
свободи на гражданите без оглед на техния 
характер и дали са предмет на непосредствена 
конституционна уредба, или става въпрос за 
производни права. Подобно разбиране позво-
лява на омбудсмана да отправя искания за 
ревизиране на провежданата от държавата 
политика в социалната сфера, натоварвайки 
Конституционния съд с очаквания да решава 
проблеми, които са извън компетентността 
на съда. От друга страна, по този начин се 
заобикалят правомощията на сезиращите 
субекти по чл. 150, ал. 1 от Конституцията, 
за които учредителната власт е приела, че 
следва да извършат самостоятелна и незави-
сима преценка при вземане на решението за 
сезиране на Конституционния съд.
По изложените съображения приемам, 
че искането на омбудсмана за установяване 
противоконституционност на § 69 и 70 от 
преходните и заключителните разпоредби на 
Закона за изменение и допълнение на Закона 
за Министерството на вътрешните работи 
трябва да се остави без разглеждане като 
недопустимо. 
Конституционен съдия: 
Гроздан Илиев
4936
МИНИСТЕРСКИ СЪВЕТ
ПОСТАНОВЛЕНИЕ № 139  
ОТ 6 ЮЛИ 2017 Г.
за одобряване на допълнителни разходи по 
бюджета на Министерството на икономиката 
за 2017 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на иконо-
миката за 2017 г. в размер до 2 400 000 лв. 
за заплащане на дължимата държавна такса 
за предявяване на иск за отмяна пред Вър-
ховния касационен съд на основание чл. 47 
от Закона за международния търговски ар-
битраж на арбитражно решение от 30 март 
2017 г. на Арбитражния съд при Българската 
търговско-промишлена палата, постановено 
по ВАД № 158/2016 г. – „Кей Джи Маритайм 
Шипинг“ – АД, срещу Агенцията за привати-
зация и следприватизационен контрол. 
(2) Разходите по ал. 1 да се осигурят за 
сметка на преструктуриране на разходите и/или 
трансферите по централния бюджет за 2017 г. 
Чл. 2. Със сумата по чл. 1, ал. 1 да се 
увеличат разходите за показател издръжка по 
Политика „Устойчиво икономическо развитие 
и конкурентоспособност“, бюджетна програма 
„Преструктуриране и ефективно управление 
на държавната собственост“, по бюджета на 
Министерството на икономиката за 2017 г.
Чл. 3. Министърът на икономиката да из-
върши съответните промени по бюджета на 
Министерството на икономиката за 2017 г. и 
да уведоми министъра на финансите.
Чл. 4. Министърът на финансите да из-
върши произтичащите от това постановление 
промени по централния бюджет за 2017 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на икономиката.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
4968